04250077 | Jaarboeke 2018 | Universiteit van Pretoria
Program: LLM Internasionale Lug-, Ruimte- en Telekommunikasiereg (Gedoseer)
04250077 Fakulteit Regsgeleerdheid Minimum duur van studie: 1 jaar Totale krediete: 200
1.Die miniverhandeling vir hierdie program moet handel oor internasionale lug-, ruimte-, en telekommunikasiereg. Die miniverhandeling moet 13 000-15 000 woorde beslaan– voetnote ingesluit maar die inhoudsopgawe en bibliografie uitgesluit.
2.Die Fakulteit Regsgeleerdheid bied ’n kortkursus in internasionale publiekreg aan, voorafgaande aan die eerste semester van elke jaar. Studente wat van voorneme is om die LLM Internasionale Reg te volg, word sterk aangeraai om die kursus te volg. Daardeur word verseker dat studente oor die voorkennis beskik wat noodsaaklik is vir nagraadse studie op die gebied van internasionale reg.
3.Hierdie is ’n keuringsrigting en slegs gekeurde studente sal tot die program toegelaat word.
Gevorderde internasionale reg 802
Die onderwerpe wat bespreek word, sluit in: (a) Internasionale humanitêre reg (b) Gebruik van geweld (c) Terrorisme (d) Humanitêre intervensie (e) Uitlewering (f) Diplomatieke reg
Toegepaste internasionale reg 801
Die module handel oor die beginsels van internasionale reg op ‘n gevorderde vlak. Dit fokus op teoretiese vraagstukke rondom die bronne van die reg en die verhouding tussen nasionale en internasionale reg. Dit spreek voorts nuwe ontwikkelinge binne die internasionale reg aan en ondersoek hoe dit manifesteer in die veranderende inhoud van soewereiniteit en regionale integrasie.
Internasionale lug-, ruimte- en telekommunikasiereg 801